Ο **Γιαν Βεσελί** (τσέχικα: Jan Veselý) (γενν. 24 Απριλίου 1990) είναι Τσέχος επαγγελματίας καλαθοσφαιριστής, ο οποίος αγωνίζεται ως σέντερ/πάουερ φόργουορντ για τη Μπαρτσελόνα.

Επιλέχθηκε 6ος συνολικά στο NBA Ντραφτ του 2011 από τους Ουάσινγκτον Ουίζαρντς. Έχει επιλεχθεί τρεις φορές στην Κορυφαία Ομάδα της Ευρωλίγκα.

Σταδιοδρομία σε συλλόγους
-------------------------

### Πρώτα χρόνια

Ο Βεσελί άρχισε να παίζει μπάσκετ με τους τσέχικους συλλόγους νέων Πρίμπορ και ΜΚ Σνέικς Οστράβα. Το 2007, μετακόμισε στη Σλοβενία και υπέγραψε με την ΚΝ Σλόβαν.

### Παρτίζαν (2008–2011)

Τον Απρίλιο του 2008, υπέγραψε πολυετές συμβόλαιο με τη σερβική Παρτίζαν Βελιγραδίου. Κέρδισε 9 τρόπαια με τον σύλλογο και έφτασε επίσης στο Φάιναλ Φορ της Ευρωλίγκας 2009–10. Το 2010, ο Βεσελί τιμήθηκε με το Βραβείο του Ευρωπαίου Νέου Παίκτη της Χρονιάς της FIBA.

### Ουάσινγκτον Ουίζαρντς (2011–2014)

Ο Βεσελί επιλέχτηκε στον πρώτο γύρο από τους Ουάσινγκτον Ουίζαρντς, με την 6h γενική επιλογή στο NBA Ντραφτ του 2011. Μετά την απόλυση του Flip Saunders, ο Βεσελί είδε περισσότερα λεπτά στο γήπεδο υπό τον νέο προπονητή Ράντι Ουίτμαν, ο οποίος είπε επίσης ότι ήθελε να σουτάρει λίγο περισσότερο. Στις 9 Απριλίου 2012, κατέγραψε το πρώτο του νταμπλ-νταμπλ, ολοκληρώνοντας το παιχνίδι με 11 πόντους και 11 ριμπάουντ σε μια νίκη επί των Σάρλοτ Μπόμπκατς. Ο Βεσελί συνέχισε την επιτυχία του επί των Μπόμπκατς στις 23 Απριλίου 2012, όταν σημείωσε 16 πόντους (ρεκόρ καριέρας). Είχε μέσο όρο 4,7 πόντους και 4,4 ριμπάουντ στην πρώτη του σεζόν στο ΝΒΑ. Ωστόσο, στη δεύτερη σεζόν του με τους Ουίζαρντς, είχε μόλις 2,5 πόντους και 2,4 ριμπάουντ μέσο όρο ανά αγώνα, με μόλις 31% από τη γραμμή των ελεύθερων βολών.

### Ντένβερ Νάγκετς (2014)

Στις 20 Φεβρουαρίου 2014, ο Βεσελί ανταλλάχθηκε στους Ντένβερ Νάγκετς, σε μια συμφωνία ανταλλαγής τριών ομάδων. Μέχρι το τέλος της σεζόν εμφανίστηκε σε 21 αγώνες, έχοντας κατά μέσο όρο 4,4 πόντους, 3,7 ριμπάουντ και 1,3 κλεψίματα ανά αγώνα.

### Φενέρμπαχτσε (2014–2022)

Στις 5 Αυγούστου 2014, ο Βεσελί υπέγραψε διετές συμβόλαιο με την τουρκική Φενέρμπαχτσε.

Η Φενέρμπαχτσε προκρίθηκε στο Φάιναλ Φορ της Ευρωλίγκα 2014-15, ή οποία ήταν η πρώτη φορά στην ιστορία της ομάδας που έπαιξε σε Φάιναλ Φορ της Ευρωλίγκα. Στις 15 Μαΐου 2015, ωστόσο, έχασε στον ημιτελικό από τη Ρεάλ Μαδρίτης, με σκορ 87–96. Ο Βεσελί συνέβαλε με 20 πόντους και 6 ριμπάουντ στον ημιτελικό αγώνα. Τελικά, η Φενέρμπαχτσε τερμάτισε στην 4η θέση, αφού ηττήθηκε στον αγώνα της τρίτης θέσης από την ΤΣΣΚΑ Μόσχας, με σκορ 80–86. Σε 29 παιχνίδια της Ευρωλίγκα που έπαιξε τη σεζόν 2014–15, είχε μέσο όρο 11,2 πόντους και 5,4 ριμπάουντ ανά αγώνα, με 63,3% εντός πεδιάς.

Ήταν η επιλογή της σεζόν 2015–16 της Ευρωλίγκα ως Πολυτιμότερος Παίκτης για τον μήνα Ιανουάριο. Στις 21 Μαρτίου 2016, ανακοινώθηκε ότι θα μείνει εκτός δράσης για έως και έξι εβδομάδες, λόγω τραυματισμού στον αχίλλειο τένοντα, που τον έκανε να χάσει όλα τα πλέι οφ της Ευρωλίγκα εναντίον της Ρεάλ Μαδρίτης. Θα επέστρεφε στις 13 Μαΐου 2016, στον αγώνα του Φάιναλ Φορ του 2016 εναντίον της Λαμποράλ Κούτσα. Στην επιστροφή του, κατέγραψε 14 πόντους, σε μια νίκη με 88–77 στην παράταση, ενώ είχε επίσης ανακοινωθεί ως μέλος της Πρώτης Ομάδας της Ευρωλίγκα, για τις εμφανίσεις του τη σεζόν 2015–16, πριν από τον τραυματισμό στον αχίλλειο τένοντα.

Στις 9 Ιουλίου 2016, ο Βεσελί υπέγραψε νέο τριετές συμβόλαιο με τη Φενέρμπαχτσε, με ρήτρες εξαίρεσης μετακίνησης στο ΝΒΑ κάθε καλοκαίρι. Το 2017, η Φενέρμπαχτσε νίκησε τον Ολυμπιακό με 80-64 στον τελικό της Ευρωλίγκας στην Κωνσταντινούπολη, αναδεικνύοντας πρωταθλήτρια για πρώτη φορά στην ιστορία της και ο Βεσελί έγινε ένα από τα πιο σημαντικά κομμάτια αυτής της ομάδας της Φενέρμπαχτσε. Τον Μάιο του 2018, ονομάστηκε στην Πρώτη Ομάδα της Ευρωλίγκα για τη σεζόν 2017–18, τη δεύτερη φορά στην καριέρα του. Στην Ευρωλίγκα 2017-18, η Φενέρμπαχτσε κατάφερε να φτάσει στο Φάιναλ Φορ, την τέταρτη συνεχόμενη εμφάνισή της στο Φάιναλ Φορ. Τελικά, έχασε από τη Ρεάλ Μαδρίτης με 80–85 στον τελικό. Σε 34 παιχνίδια της Ευρωλίγκα, είχε μέσο όρο 12,5 πόντους και 1,6 ασίστ, ενώ είχε και 5,1 ριμπάουντ ανά αγώνα.

Στην αρχή της σεζόν 2018–19, το παιχνίδι του Βεσελί έδειξε τεράστια βελτίωση στην ευστοχία των ελεύθερων βολών, καθώς εξελίχθηκε από έναν από τους χειρότερους σουτέρ ελεύθερων βολών εδώ και χρόνια στην Ευρωλίγκα σε έναν από τους κορυφαίους παίκτες σε αυτήν την κατηγορία.

Στις 18 Φεβρουαρίου 2019, ο Βεσελί υπέγραψε τριετή επέκταση συμβολαίου με τη Φενέρμπαχτσε. Στις 9 Μαΐου 2019, ο Βεσελί επιλέχθηκε για άλλη μια φορά στην Πρώτη Ομάδα της Ευρωλίγκα. Αργότερα τον ίδιο μήνα, ο Βεσελί ονομάστηκε ο Πολυτιμότερος Παίκτης της Ευρωλίγκα για τη σεζόν 2018-19.

Στις 21 Ιουνίου 2022, ο Βεσελί αποχώρησε επίσημα από τον τουρκικό σύλλογο μετά από 8 σεζόν.

### Μπαρτσελόνα (2022–σήμερα)

Την 1η Ιουλίου 2022, ο Βεσελί υπέγραψε τριετές συμβόλαιο με την Μπαρτσελόνα.

Εθνική ομάδα
------------

Ο Βεσελί έγινε μέλος της Εθνικής Τσεχίας, έχοντας προηγουμένως αγωνιστεί για τις «μικρές» εθνικές ομάδες της Τσεχίας. Έχει αγωνιστεί στο Ευρωμπάσκετ 2013, στο Ευρωμπάσκετ 2015 και στο Ευρωμπάσκετ 2022.

Στις 31 Ιουλίου 2021, ο Βεσελί σημείωσε 13 πόντους σε μια ήττα από την Εθνική Ηνωμένων Πολιτειών στους Ολυμπιακούς Αγώνες 2020 στο Τόκιο.

Στυλ παιχνιδιού
---------------

Λόγω της ταχύτητας και της κίνησης του στο γήπεδο, ο Βεσελί έχει συγκριθεί με τους Ευρωπαίους αστέρες του NBA, Ντιρκ Νοβίτσκι και Αντρέι Κιριλένκο.

Στατιστικά σταδιοδρομίας
------------------------

### ΝΒΑ

#### Κανονική περίοδος

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΚΑΓ | ΠΑΓ |
| --- | --- | --- | --- | --- | --- | --- | --- | --- | --- | --- | --- | --- |
| 2011–12 | Ουάσινγκτον | **57** | **20** | **18.9** | **.537** | .000 | **.532** | **4.4** | **.8** | .7 | .6 | **4.7** |
| 2012–13 | Ουάσινγκτον | 51 | 4 | 11.8 | .500 | .000 | .308 | 2.4 | .5 | .3 | .3 | 2.5 |
| 2013–14 | Ουάσινγκτον | 33 | 1 | 14.2 | .522 | .000 | .267 | 3.4 | .3 | .6 | **.8** | 3.2 |
| 2013–14 | Ντένβερ | 21 | 0 | 14.6 | .506 | .000 | .423 | 3.7 | .5 | **1.3** | **.8** | 4.4 |
| Σταδιοδρομία | 162 | 25 | 15.2 | .521 | .000 | .408 | 3.5 | .6 | .7 | .5 | 3.6 |

Βραβεία και επιτεύγματα
-----------------------

Με συλλόγους
* Αδριατική Λίγκα με την Παρτίζαν: 2008-09, 2009-10, 2010-11
* Πρωτάθλημα Σερβίας με την Παρτίζαν: 2009, 2010, 2011
* Κύπελλο Σερβίας με την Παρτίζαν: 2009, 2010, 2011
* Ευρωλίγκα με τη Φενέρμπαχτσε: 2016–17
* Φάιναλ Φορ της Ευρωλίγκα με τη Φενέρμπαχτσε: 2015, 2016, 2017, 2018, 2019
* Πρωτάθλημα Τουρκίας με τη Φενέρμπαχτσε: 2015–16, 2016–17, 2017–18, 2021–22
* Κύπελλο Τουρκίας με τη Φενέρμπαχτσε: 2016, 2019, 2020
* Σούπερ Καπ Τουρκίας με τη Φενέρμπαχτσε: 2016, 2017

Ατομικά
* Κορυφαίος Ευρωπαίος Νέος Παίκτης της Χρονιάς για το 2010
* Κορυφαία Ομάδα της Δεκαετίας 2010-20 της Ευρωλίγκα
* MVP της Ευρωλίγκα 2018–19
* Πρώτη Ομάδα της Ευρωλίγκα: 2015–16, 2017–18, 2018–19
* MVP του Μήνα της Ευρωλίγκα: 2015–16 Ιανουαρίου, 2018–19 Δεκεμβρίου, 2020–21 Ιανουαρίου
* Μαγική Στιμή της Σεζόν στην Ευρωλίγκα: με τη Fenerbahçe για το 2017–18 με ένα alley-oop κάρφωμα πάνω από τον Μπράντον Ντέιβις και για το 2018–19 με ένα alley-oop κάρφωμα
* MVP των τελικών του Πρωταθλήματος Τουρκίας με τη Φενερμπαχτσέ για τη σεζόν 2021–22
* All-Star Game Πρωταθλήματος Τουρκίας: 2015, 2016

Προσωπική ζωή
-------------

Ο Βεσελί γεννήθηκε στις 24 Απριλίου 1990 στην Οστράβα (τότε Τσεχοσλοβακία, τώρα Τσεχία). Ο πατέρας του, Γιαν, είναι πρώην καλαθοσφαιριστής και η μητέρα του πρώην παίκτρια πετοσφαίρισης. Η μικρότερη αδερφή του Βεσελί είναι καλαθοσφαιρίστρια. Σύμφωνα με πληροφορίες, μιλάει άπταιστα τσέχικα, σλοβενικά, σερβικά και αγγλικά.

Ο Βεσελί ήταν αγαπημένος των οπαδών της Παρτίζαν. Δήλωσε ότι ήταν «έκπληκτος από τη δημοτικότητά του στη Σερβία, καθώς κανείς στην Τσεχία δεν γνώριζε ποιος ήταν». Οι οπαδοί της Παρτίζαν δημιούργησαν δύο αστεία συνθήματα, «Όταν ο Γιαν παίζει, είμαστε όλοι χαρούμενοι» (σερβικά: "Kad Jan igra, svi smo veseli") και «Είμαστε όλοι χαρούμενοι, μόνο όταν ο Γιαν είναι χαρούμενος» (σερβικά: "Svi smo srećni, samo se Jan Veseli»), καθώς το επώνυμό του σημαίνει «χαρούμενος» τόσο στα τσέχικα όσο και στα σερβικά.

Μετά το τέλος της σεζόν 2010–11, που είχε επιβεβαιωθεί ότι ήταν η τελευταία του στην Παρτίζαν, ο Βεσελί δήλωσε: «Ο πρώτος μου προορισμός στην Ευρώπη θα είναι πάντα το Βελιγράδι. Η Παρτίζαν, το Βελιγράδι και η Σερβία μου έδωσαν μια μεγάλη ευκαιρία, την οποία τώρα μπορώ να συνεχίσω σε άλλο μέρος. Η Σερβία έγινε το δεύτερο σπίτι μου». Πρόσθεσε επίσης ότι θα ήθελε να φορέσει ξανά το νούμερο 24 και ότι επιθυμία του ήταν να τελειώσει την καριέρα του στην Παρτίζαν. Τα χρόνια ζωής στη Σερβία έχουν αφήσει μόνιμα ίχνη στο μουσικό του γούστο, καθώς όπως είπε του αρέσει η σερβική μουσική περισσότερο από την αμερικανική ή την τσέχικη μουσική.

Ο Βεσελί ήταν επίσης αγαπημένος των οπαδών της Φενέρμπαχτσε, με ένα σύνθημα να λέει «Γιαν Γιαν Βεσελί, ας πετάξουμε Βεσελί, δεν μπορώ να μην καρφώσω!» (τουρκικά: "Jan Jan Vesely, uçalım Vesely, smacı basmadan duramıyorum!").

Παραπομπές
----------

1. ↑  «Olympedia» (Αγγλικά) 2006. 142080. Ανακτήθηκε στις 23  Ιουλίου 2021.
2. ↑  www.olympijskytym.cz/athlete/jan-vesely-1. Ανακτήθηκε στις 23  Ιουλίου 2021.
3. ↑  *RealGM*. 2329. Ανακτήθηκε στις 4  Απριλίου 2022.
4. ↑  «Veseli pristupio Partizanu» (στα sr). *srbijasport.com*. 5 May 2008. Αρχειοθετήθηκε από το πρωτότυπο στις 8 August 2017.. Ανακτήθηκε στις 15 May 2015.
5. ↑  «Vesely Voted Young Men's Player Of The Year». *fibaeurope.com*. 14 February 2011.. Ανακτήθηκε στις 15 May 2015.
6. ↑  «Irving goes No. 1 to Cleveland». *NBA.com*. Αρχειοθετήθηκε από το πρωτότυπο στις 25 Μαΐου 2012. Ανακτήθηκε στις 31 Μαΐου 2012.
7. ↑  Wittman Wants Jan Vesely To Shoot The Ball, And The TNT Crew Rips On Wizards-Pistons[*νεκρός σύνδεσμος*]
8. ↑  «Wizards get 67 points from bench, blister Bobcats». *espn.go.com*. 10 April 2012.. Ανακτήθηκε στις 15 May 2015.
9. ↑  «Wizards paste Bobcats for first 4-game win streak since 2007». *espn.go.com*. 24 April 2012.. Ανακτήθηκε στις 15 May 2015.
10. ↑  Denver Nuggets Acquire Jan Vesely From Washington
11. ↑  «Fenerbahce Ulker lands high flier Vesely». *Euroleague.net*. 5 August 2014.. Ανακτήθηκε στις 6 August 2014.
12. ↑  «Fenerbahce for the first time in the Final Four». *eurohoops.net*. 20 April 2015. Αρχειοθετήθηκε από το πρωτότυπο στις 18 May 2015.. Ανακτήθηκε στις 15 May 2015.
13. ↑  «Real Madrid heads to third straight final after beating Fenerbahce». *euroleague.net*. 15 May 2015.. Ανακτήθηκε στις 15 May 2015.
14. ↑  «CSKA Moscow beats Fenerbahce in third-place game». *euroleague.net*. 17 May 2015.. Ανακτήθηκε στις 18 May 2015.
15. ↑  MVP for January: Jan Vesely, Fenerbahce Istanbul
16. ↑  Jan Vesely won Euroleague 2015-16 January MVP
17. ↑  «Fenerbahce's Vesely sidelined through playoffs». *euroleague.net*. 21 March 2016.. Ανακτήθηκε στις 13 April 2016.
18. ↑  «Vesely signed with Fenerbahce until 2019». *Eurohoops.net*. 9 July 2016.. Ανακτήθηκε στις 9 July 2016.
19. ↑  «Fenerbahçe Basketbol Takımı Avrupa Şampiyonu». *BBC News Türkçe*. .
20. ↑  «2017-18 All-EuroLeague First Team presented by 7DAYS». *euroleague.net*. 10 May 2018.. Ανακτήθηκε στις 19 May 2018.
21. ↑  «Real Madrid is 2018 EuroLeague champion». *euroleague.net*. 20 May 2018.. Ανακτήθηκε στις 20 May 2018.
22. ↑  «How Jan Vesely became one of EuroLeague's top free throw shooters». *eurohoops.net*. 10 December 2018.. Ανακτήθηκε στις 12 December 2018.
23. ↑  «Vesely stays at Fenerbahce through 2022». *euroleague.net*. 18 February 2019.. Ανακτήθηκε στις 18 February 2019.
24. ↑  «2018-19 All-EuroLeague First Team presented by 7DAYS». *euroleague.net*. 9 May 2019.. Ανακτήθηκε στις 18 May 2019.
25. ↑  «2018-19 Season MVP: Jan Vesely, Fenerbahce Beko Istanbul». *euroleague.net*.. Ανακτήθηκε στις 18 May 2019.
26. ↑  «"Formamıza iz bırakanlar unutulmazlar…" Jan Vesely'ye Sonsuz Teşekkürlerimizle» (στα Τουρκικά). Φενέρμπαχτσε. 21 Ιουνίου 2022. Ανακτήθηκε στις 21 Ιουνίου 2022.
27. ↑  «FC Barcelona announced Jan Vesely» (στα Αγγλικά). Sportando. 1 Ιουλίου 2022. Ανακτήθηκε στις 1 Ιουλίου 2022.
28. ↑  «Jan Vesely - Player Profile - FIBA.basketball». *fiba.basketball*.
29. ↑  «2018-19 Season MVP: Jan Vesely, Fenerbahce Beko Istanbul». *euroleague.net*. 18 May 2019.. Ανακτήθηκε στις 18 May 2019.
30. ↑  «MVP for January: Jan Vesely, Fenerbahce Istanbul». *euroleague.net*. 1 Φεβρουαρίου 2016. Ανακτήθηκε στις 18 Μαΐου 2019.
31. ↑  «MVP of December: Jan Vesely, Fenerbahce Beko Istanbul». EuroLeague. 31 December 2018.. Ανακτήθηκε στις 3 January 2019.
32. ↑  «MVP for January: Jan Vesely, Fenerbahce Beko Istanbul». EuroLeague. 1 Φεβρουαρίου 2021.
33. ↑  «Jan Vesely wins 7DAYS Magic Moment of the season!». *euroleague.net*. Euroleague Basketball. 19 Μαΐου 2018. Ανακτήθηκε στις 10 Ιουνίου 2018.
34. ↑  Fenerbahçe taraftarından Jan Vesely'e özel şarkı

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γιαν Βεσελί** |

* Επίσημος ιστότοπος
* (Αγγλικά) Προφίλ Jan Vesely στον ιστότοπο της FIBA
* Προφίλ Αρχειοθετήθηκε 2016-06-10 στο Wayback Machine. στο fiba.com
* Προφίλ στο draftexpress.com
* Προφίλ στο eurobasket.com
* Προφίλ στο euroleague.net
* Προφίλ στο tblstat.net
* Γιαν Βεσελί, επίσημος λογαριασμός στο Facebook.
* Γιαν Βεσελί, επίσημος λογαριασμός στο Twitter.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Βραβευμένοι ως Ευρωπαίοι Καλαθοσφαιριστές της Χρονιάς |
| --- |
|  |
| Player of the Year | 
* Γκασόλ
* Κιριλένκο
* Νοβίτσκι
* Παπαλουκάς
* Πάρκερ
* Τεόντοσιτς
 |
|  |
| Mr. Europa | 
* Γιασικέβιτσιους
* Γκασόλ
* Γκάλης
* Γκαρμπαχόσα
* Διαμαντίδης
* Κιτσάνοβιτς
* Κούκοτς
* Μαρτσοράτι
* Μαρτσουλιόνις
* Μενεγκίν Α.
* Μενεγκίν Ντ.
* Ναβάρο
* Νοβίτσκι
* Νταλιπάγκιτς
* Ντανίλοβιτς
* Ντίβατς
* Πέτροβιτς
* Ρούμπιο
* Σαμπόνις
* Σαν Επιφάνιο
* Στογιάκοβιτς
* Τζόρτζεβιτς
* Τκατσένκο
* Φούτσκα
 |
|  |
| Europlayer (Euroscar) | 
* Γκασόλ
* Γκάλης
* Κιριλένκο
* Κιτσάνοβιτς
* Κούκοτς
* Μενεγκίν Ντ.
* Νοβίτσκι
* Νταλιπάγκιτς
* Πάρκερ
* Πέτροβιτς
* Σαμπόνις
* Στογιάκοβιτς
* Τκατσένκο
* Φούτσκα
 |
|  |
| Young Player of the Year | 
* Βαλαντσιούνας
* Βεσελί
* Ζήσης
* Ρούμπιο
* Σάριτς
* Φερνάντεθ
 |

 |